JohanHeinsen/ENO huggingface dataset:
Den Vest-Sjællandske Avis, 1836-04-09
Dronningen af Spaniens Tale var meget vidtløftig; man finder den godt skrevet, men ikke meget indholdsrig. Dronningen blev paa Touren til de Kortes Forsamling frem og tilbage hilset med et stort Jubelraad. Hun var overmaade prægtigt klædt og bar et kostbart Diadem af Diamanter. Paa den venstre Side af hende sad Infanten Don Francisko paa den høire Side af Thronen stode Ministerne Hr. Mendizabal og Greve Almodovar, og paa den venstre Side de los Heros og Becerra. Den diplomatiske Tribune var ganske opfyldt, og man bemærkede deri de Deputerede fra de sydamerikanske Stater. Patriarken af Jndien tog de nye Prokuradores i Eed. – J den omtalte Addresse ombedes Dronningen at vedblive at skiænke Hr. Mendizabal sin Tillid, for hvilken det var lykkedes, som ved et Underværk, at retablere den indvortes Rolighed og af hvis Bestræbelser for at undertrykke Rebellionen mankan giøre sig de bedste Forhaabninger. Hoftidenden indeholder to vigtige Artikler, een imod Misbrug af Pressen, naar den tillader sig personlige Angreb paa Ministerne og skildrer de offentlige Anliggenders Tilstand i det værste Lys, og den anden, hvori Ministeriet erklærer i de skarpeste Udtryk, at det vilde vise sig sin høie Stilling uværdig og begaae en Majestætsforbrydelse mod Fædrelandets helligste Jnteresse, nemlig den nationale Ære, naar det, efterat man havde forlangt og erholdet saa store Opoffrelser af det spanske Folk, vilde lade sig den Tanke falde ind, at anmode nogen Magt om Jntervention, Den franske Moniteur beretter, at General Espartero har den 21de Marts forenet sig med Kordova, som staae i Vittoria med 20,000 Mand; Træfningen ved Ordunna skal Espartero have bibragt Karlisterne et Tab af 800 Md. Jfølge Beretninger fra Vittoria ere af den brittiske Legion 1500 til 2000 Mand døde af Typhus=Feber, og 60 til 70 Officere. – Man siger at Mehemed Alis Stilling begynder at blive mislig foruden at England antager en truende Stilling imod ham. Hans Finantser ere ødelagte, i Over-Ægypten er et Oprør udbrudt, som dog er blevet undertrykket. Armeens Tilstand i Arabien skal ikke være god; Flaaden begynder at forfalde siden Hr. Cerisy har forladt Alexandria; Mehemed Ali skal begynde at komme et ondt Lune, og at mishandle de ham omgivende Personer. Jbrahim skal regiere med megen Grusomhed i Syrien og Palæstina. Hans Armee skal bestaae af 35000 Mand. J Aleppo har han et Artillerie paa 150 Kanoner; i Hameh et andet paa 70, J Tarsus og Adana holder han stærke Garnisoner og Fæstningen Colaz=Bogaz er forsynet med 140 Kanoner. De sileerne i Taurus ere stærkt befæstede. Man siger at han træffer Forberedelser til et Feldtog. - J Konstantinopel er man af den Mening at Russerne ville snart rømme Silistria. - Kongen af Baiern har paa sit engelske Dampskib besøgt de vigtigste af de cykladiske Øer, man forventer at Hs. Majestæt vil snart begive sig tilbage til sine Stater.
Den Vest-Sjællandske Avis, 1836-04-09
Indenlandske Efterretninger. Kiøbenhavn den 5te April. J Slutningen af forrige Uge afreiste Conferentsraad Ørsted og Prof Schouw herfra til Stænderforsamlingen i Viborg(Kbhvnsp.)
Den Vest-Sjællandske Avis, 1836-04-09
Ved et i forrige Uge hos Uhrmager Groot i Bredgaden giennem Vinduet til hans Værksted giort Jndbrud blev denne Mand frastiaalen 27 Stkr. Guld og Sølvuhre. Skiøndt Ophavsmanden til dette Tyverie ei endnu er bleven opdagen, har Hr. Groot dog kort efter ved en særegen Hændelse, erholdt sine Uhre tilbage. En af de følgende Aftener blev nemlig en Politicofficiant, der paa Veien fra Østerport ind i Staden passerede Esplanaden, opmærksom paa at en Person et Sted mellem Træerne var travlt beskiæftiget, men da han mærkede, at Nøgen nærmede sig, skyndsomt tog Flugten. Dette vakte Officiantens Mistanke, han gik hen til Stedet, fandt Jorden paa det nævnte Sted løs og Spor af at den havde været opkastet, og ved nøiere Undersøgelse fandtes samtlige 27 Uhre der nedgravede. Den mistænkelige Person, som rimeligviis i behørig Distance havde iagttaget hvad der var skeet, vogtede sig naturligviis vel for siden (Kbhvnsp.)at søge Tyvekosterne. I Ugen fra den 26de Marts til den 2den April ere her i Staden ægteviede 9 Par, fødte ere 58, hvoraf 37 Drenge og 21 Piger; døde ere 55, hvoraf 23 Mænd, 16 Qvinder, 9 Drenge og 5 Piger. Saaledes ere fem flere fødte end døde.
Den Vest-Sjællandske Avis, 1836-04-09
J den orkanagtige Storm af S. S. V., som rasede Aftenen til den 25de og Natten til den 26de f.M., kantrede en Skibsbaad og forulykkede 2 Skibe ved Helsingøer. Baaden hørie til et paa Rheden liggende Skib, hvis Fører var gaaet iland med 2 Mand af Besætningen. Ved Baadens Kantring omkom disse 2 Mand; Skipperen derimod holdt sig fast ved den kantrede Baad og drev saaledes en lang Tid omkring paa Havet, indtil Vinden, der har til Land, bragte ham saa nær ind til Snekkersteen, at Fiskerne der hørte den Ulykkeliges Skrig og frelste ham fra den sørgelige Undergang. Ligesaa ubemærket fra Landet kom Sluppen Wilhelmine, Kaptain Wilcke, af og fra Stolpe, med en Ladning Rug, om Aftenen Kl. 10 paa Grund omtrent 1/2 Miil Sfor Helsingøer ved Skandsøres Rev. Efterat Skibets Besætning, omspændt af den yderste Fare, havde i flere Timer raabt forgiæves og Hielp, kom henved Kl. 2 om Natten Efterretning om de Ulykkeliges Tilstand til Byen, hvorpaa øieblikkeligen endeel Færgefolk og Lodser bare en Baad ud til Strandings stedet og havde den Glæde at frelse Besætningen af ialt 4 Md., som derpaa bragtes til Byen for at restitueres efter de tilbragte sørgelige Timer. - Længere, ud paa Natten drev det hannoveranske Kufskib de Brouw Rewenda, Kaptain Lehnhoff, af og fra Leer til Danzig med Tagsteen og gammelt Jern, paa Grund tæt ved anden Teglgaard, men kom saa høit op paa Stranden, at Besætningen uden den tilbudte Hielp kunde redde sig iland Odense den 5te April En saare kiær Giæst har besøgt vor Bye: A. S. Ørsted, som paa sin Reise til Viborg indtraf hertil i Forgaars Aftes, og opfyldte et af Mange udtalt Ønske ved at forblive heren Dag over. Hvor gjerne havde Vi ikke beholdt den elskede Hædersmand længere i vor Midte, saa meget mere som han ingensinde før har været her Under det korte Ophold kappedes enhver om at vise hans Fortienester, som Kongens og Fædrelandets troe, hengivne Mand, sin Hylding. Jgaar Formiddags bivaanede han Gudstienesten i St. Knuds Kirke, og besaae derefter nogle af Byens mærkeligste offentlige Indretninger deriblandt Hospitalet, Gymnasiet med Stifts- og Skole-Bibliotheket, Lahns Stiftelse, &c. Hos Stiftamtmanden, Hr. Kammerherre Cederfeldt de Simonsen, Ridder og D. M., hædredes Dagen med en Diner, hvor Hr. Konferentsraaden, ligesom ved en paafølgende Soiree i Bispegaarden, var tilstæde. J Morges afreiste Ædlingen til Viborg for ogsaa her førstkommende Mandag at aabne den velgiørende Jnstitution for vore jydske Brødre. Vore hierteligste Ønsker ledsagede ham, at hans rene Bestræbelser maae bære velsignede Frugter for det elskede Fødeland. - Ogsaa den som Præsident for Forsamlingen i Roeskilde med saa megen Berømmelse fungerende Universitets Deputerede, Hr. Prof. Schouw, indtraf hertil i Søndags Aftes, men fortsatte alt i Gaar Formiddags Reisen til Jylland. -
Den Vest-Sjællandske Avis, 1836-04-09
Af vore fyenske Deputerede indfandt Hr. Kancellier. Haastrup og Propr Langkilde sig i Nyborg, for at byde den Kgl. Kommissarius Velkommen paa fyensk Grund og havde paa Poststgaarden foranstaltet en Beværtning for Hs Høivelbaarenhed. (Hemp. Av.
Den Vest-Sjællandske Avis, 1836-04-09
Fra Slesvig og Holsteen meldes nu bestemt, at Generalpostdirektionen havde paa ti Aar bevilliget det Privilegium, som Hr. v. Warnstedt, Raabe og Hiort havde søgt om, med en Dampvogn at befordre Reisende fra Kiel til Hamborg, mod en aarlig Afgivt af 2000 Rbdlr., naar Værket førend et Aars Forløb kom i Stand. Den dertil nødvendige Sumaslaaes til 55,000 Rbdlr., og man venter en Jnd bydes til Oprettelsen af et Aktieselskab. Efter Jtzehver Ugeblad lød Privilegiet ogsaa paa en saadan Befordring mellem Hamborg og Blankenese.
Den Vest-Sjællandske Avis, 1836-04-09
Fra Slesvig skrives: Man erfarer af sikker Kilde, at den slesvigske Stænder-Tidende vil blive trykt saavel paa Dansk som paa Tydsk. Forhaabentlig vil det skee paa den Maade, at der foranstaltes en egen dansk og en egen tydsk Udgave, saa at enhver Abonnent kan vælge mellem begge. Saavel for det dansk som det tydsk læsende Publikum vilde Bladets Priis blive dobbelt saa høi, naar det blev trykt i begge Sprog ved Siden af hinanden, saaledes som det er Tilfældet med Forordningerne.
Den Vest-Sjællandske Avis, 1836-04-09
Den slesvig-holstenske Regiering har under 15de Marts udstedt et Cirkulaire til alle Politieøvrigheder, hvorefter der i alle Tilfælde, hvori en Haandværks svends af udenlandske Øvrigheder udfærdiget Vandrebog viseres ved hans Jndtrædelse i Hertugdømmene, skal vedføies et Exemplar af Udtoget af Forordningen af 16de Februar 1850, som findes i de herværende Vandrebøger.
Den Vest-Sjællandske Avis, 1836-04-09
Aarhuus den 31te Marts. Efter Forlydende vil der blive oprettet en nye Paquetfart med Passagerer, Dvæg og Stykgods direkte mellem Kiøbenhavn og Aarhuus. Fartøiet dertil, som er bygget paa Taasinge og i disse Dage er ankommet hertil Byen, skal være fuldkommen saa stort som de kallundborg ske Færgelagter, og indeholde en beqvem og brillant Kahyt samt særegne Jndretninger i Lasten for Qvæget at det kan fores og vandes ombord. Da Dampskibet Dania, efter Forlydende, ophører med sine direkte Farter mellem Kiøbenhavn og Aarhuus, vil det ikke være uden almeen Jnteresse at kunne faae en anden beqvem og billig Befordring paa dette Farvand, især naar Skibet, som der siges dette skal være, er en fortrinlig Seiler.
Den Vest-Sjællandske Avis, 1836-04-09
Advocat Lock har i Jtzehoer Wochenbl. No. 14, af 1ste ds., begyndt at aflægge det offentlige Regnskab over sin Virken ved den holsteenske Stænderforsamling, som han ved sin Udvælgelse til Deputeret offentligen lovede sine Vælgere.
Den Vest-Sjællandske Avis, 1836-04-09
Den 29de Febr. feirede 70 af Altonas Borgere, Stadens høitagtede Overpræsident, Hs. Exc. Geheime-Konferentsraad Grev v. Blücher-Altonas 72de Aars Fødselsdag, saa meget meer festligt, som den formedelst Dagen, hvorpaa den indfalder, kun vender tilbage hvert fierde Aar.
Den Vest-Sjællandske Avis, 1836-04-09
Natten til den 18de Marts indstrandede et Fartøi. paa Bogsand, Bogense Tolddistrikt. Jnden den paafølgende Dag var det aldeles slaaet itu, og drev i Land i Stumper og Stykker. Paa samme Tid inddrev Ligene af tvende Mandspersoner, og hos det ene af disse fandtes en Tegnebog med adskillige Papirer, hvoriblandt en Toldseddel, der oplyste at det strandede Skibs Fører var Skipper H. L. Frydendal, af og fra Haderslev, med 100 Tdr. Hvede, bestemt til Horsens.
Den Vest-Sjællandske Avis, 1836-04-09
Befordringer og Afgang. Under det danske Kancellie. Den 22de Marts er Sognepræst for Brøndshøi og Rodovre Menigheder i Sielland, M.B. Møller, beskikket til Sognepræst for Høietostrup Menighed sammesteds; Sognepræst for Allested og Veile Menigheder i Fyen, T. H. Thomsen, til Sognepræst for Gamtofte Menighed sammesteds, residerende Kapellan for Byrum, Vesterøe, og Hals Menigheder paa Lessøe, J. Rasbech, til Sognepræst for Serritsløv Menighed i Aalborg Stift; hidtilværende Missionair Grønland, M. V. Esmann, til Sognepræst for Brøndum og Vesternebel Menigheder i Ribe Stift; Sognepræst forSneum og Tiereborg Menigheder i Ribe Stift, H. H. Matzen, til Sognepræst for Hygom Menighed i samme Stift.
Den Vest-Sjællandske Avis, 1836-04-09
Under Rentekammeret: Den 8de Marts er ForstkandidatF. C. T. Bruhns af Süsel i Ahrensbock Amt, Dyrlæge H. Albers i St. Margrethen i Steinborg Amt, og Gaardeler H.N. Vogt i Nøllum paa det hertugelige augustenborgske Gods Aarup, udnævnte til Landmaalere i Hertugdommene Slesvig og Holsteen, og under 15de f. M. Førster I. C. Eilers i Steinhorst til Revierførster i Coberg under Ratzeborg Amt.
Den Vest-Sjællandske Avis, 1836-04-09
Døde. Mary Bard, født Johnston, 65 Aar, den 16de Marts, i Wordingborg. – Wilhelm Magnus v. Lützau, Kammerjunker, og Premierlieutenant ved det holsteenske Landseneer Regiment 40 Aar, den 25de Marts, i Kolding. – Lauriz Jensen, forhen Bogholder under Directionen for Statsgielden og den syn fende Fond, den 1ste April, i Lyngbye. - Urtekræmmer Niels Ølste, 20 Aar, den 29de Marts, i Kiøbenhavn. - Hanne Beck, født Schougaard, 37 Aar, den 29de Marts, Landet Præstegaard paa Lolland.
Den Vest-Sjællandske Avis, 1836-04-09
AVERTISSEMENTS. Fredagen den 15. ds., Formiddag Kl. 10, bliver i det Enkemadam C. M. Kierulff, født Christensen, forhen tilhørende Huus paa Slagelse Kiøbstads Skovsøegade ved offentlig Auction bortsolgt en betydelig Deel Jndboe, bestaaende af Sølv Kobber- og Jerntøi, Meubler, hvoriblandt et Mahogniechatol med Opsats, et 8 Dages Stueuhr, Speile, Borde, Stole, m. m., Porcellain, Sengklæder, Linned, Kiøkkentøi &c., Alt tilhørende ovennævnte Enkemadam Kierulff og forhen afgangne Mands, Kiøbmand Joh. A. Kierulffs Stervboe. Fortegnelser over hvad der sælges, og hvoriblandt som Appendix, er indsat en Kalesche, kunne fra den 8de de erholdes paa mit Comptoir. Hvilket herved bekiendtgiøres. Slagelse den 1ste April 1836. Sylow.
Den Vest-Sjællandske Avis, 1836-04-09
Onsdagen den 20de April d. A., Formiddag Kl. 11, bliver, ifølge Vedkommendes Reqvisition, paa Slagelse Raadstue, afholdet offentlig Licitation over endeel Jndgrøvtnings-, Planerings- og Gruuslægningsarbeide paa Slagelse Kiøbstads Markveie, samt over Udgravningen af 2de Vandsteder paa de udskiftede Communejorder i Sommeren 1836, hvilket herved bekiendtgiøres med Tilføiende, at saavel Conditionerne for Licitationen som Overslag over Udgravningsarbeidet ville 4 Dage for Licitationen være til Eftersyn paa mit Comptoir. Slagelse den 1ste April 1836. Sylow.
Den Vest-Sjællandske Avis, 1836-04-09
Tirsdagen den 12te April d. A., Formiddag Kl. 11, bliver ifølge Sorøe Amtmandskabs Ordre, paa Slagelse Raadstu afholdet offentlig Licitation over Leverancen i indeværende Foraar af circa 12,537 Tønder harpet Gruus, til Brug ved Hovedlandeveiens Reparation i Nærheden af Slagelse. Hvilket herved bekiendtgiøres med Tilføiende, at Licitationsconditionerne, hvorefter Leverancen af det harpede Gruus vil blive opraabt fra 100 indtil 1000 Tønder af Gangen, fra Dato af ligge til Eftersyn paa mit Comptoir. Slagelse, den 3die April 1836. Sylow.
Den Vest-Sjællandske Avis, 1836-04-09
Onsdagen den 13de April d. A., Formiddag Kl. 11, bliver paa Slagelse Raadstue afholdet offentlig Auction over Bortleielsen alternativt enten paa 5, 3 eller 1 Aar af de Slagelse Kiøbstad tilhørende Bygge= og Haugepladse paa samme Kiøbstads Slotsgade, Løvegade og Biergbyegade; hvilket herved bekiendtgiøres. Slagelse den 1ste April 1836. Sylow. Præstøe. – Efter Begjæring af Vice-Konsul, Kiøbmand Grønvold, afholdes offentlig Auction, Tirsdagen den 26de d. M., Formiddag Kl. 11 Slet, over den ham paa denne Byes Adelgades søndre Side under Matr. No. 26 tilhørende Gaard med iværende Brænderie, Grund, Hauge og Jord paa Byens Mark. Bygningerne ere af Ege=Bindingsværk, Fyrre=Overtømmer, Muurtavl og Tegltag, solide og gode, og bestaaende af a. et Forhuus til Gaden paa 9 Fag, indrettet til 2 Beboelses-Leiligheder; til den ene er 2 Værelser, Kiøkken og Spisekammer, og til den anden 4 Værelser, Kiøkken og 2de Jernkakkelovne. B. Et Baghuus, 18 Fag, hvorudi et Brændeviinsværk paa 14 Tønders Størrelse til Afgivts Svarelse, Pande, Hat og Dæk=Svaletønde med Svalemaskine, Læghaug med Post, 2de Mæskekar, det ene paa 31 1/2 Tdr. og det andet paa 30 1/2 Tdr., en Bryggerkiedel paa 6 Tønders Størrelse, 3 Bryggerkar, en brandfrie, hvelvet Maltkiølle paa 12 Tønders Størrelse, samt 2de Støvekar, hvert paa 14 Tdr., alt solidt, uden Mangel og saa godt som nyt. Brændeviinspanden, Bryggerkiedelen og Kiøllen ere ved Brænderiets Skorsteen, som har Indretning for Brug af Steenkul, og er i saa Henseende forsynet med de fornødne Riste, Skud og Jernlemme. Den øvrige Deel af Baghuset er indrettet til Karlekammer og Stald til 32 Kreaturer. Ved Brænderiet er tilbygget et Vinkelhuus paa fire Fag til Brug for Støvekarrene. Hele Bygningen er forsynet med Loft, har fornødne Vinduer og Dørre; alt godt og solidt. c. En Sidebygning eller et Halvtagshuus, indrettet til Svinegel, Brændehuus, Hønsehuus o. s. v. J Brænderiet er en Brønd med Pomperedskab, og i Gaarden en dito, som giver overflødigt og godt Vand. Denne gode og fordeelagtige Eiendom, der attraaes bortsolgt ved en eneste Auction, kan af Kiøberen tiltrædes saa hastig som Approbation paa Hammerslaget er givet, hvortil ikkun forbeholdes en Times Betænkning. Af Kiøbesummen kan de 1/2 Dele blive staaende i Eiendommen, hvorimod den ene 1/2 Deel maa udbetales 11te Decbr. Termin d. A. J Fald Kiøberen ønsker, kan medfølge foren billig Betaling, som ligeledes erlægges 11te December Termin d. A., 100 Tdr. Rug, 50 Tdr. Hvede og 100 Tdr. Malt, samt 15 Favne Brænde og 50 Tdr. Steenkul Auctionen holdes i selve Gaarden, som forinden Auctionsdagen kan tages i Øiesyn og paavises af Reqvirenten, Vice=Konsul Grønvold, naar Liebhaverne derom vil henvende sig til ham. Præstøe den 1ste April 1836. Møller.
Den Vest-Sjællandske Avis, 1836-04-09
En denne Byes Skolevæsen tilhørende Kapital, 120 a 1300 Rbd., kan erholdes til Laans mod lovbefalet Sikkerhed i tilstundendende 11te Juni Termin, naar man derom henvender sig enten til Kancellieraad, Bye= og Herredsfoged Foss, eller Undertegnede. Skielskøer den 29de Marts 1836. Limkilde.
Den Vest-Sjællandske Avis, 1836-04-09
Mandagen den den 25de dennes, Formiddag Kl. 10, bliver ved Auction, der afholdes i Løvegades Mølle ved Slagelse bortsolgt et betydeligt Partie Kornvare, bestaaende af nogle Hundrede Tdr. Byg og Havre, tienlig til Saaesæd, saa og Hvede, Rug og Malt, et a to Hundrede Lpd. røget Flesk, fire gode Arbeidsheste m.m., imod Kredit til Mikkelsdag d. A.; hvilket herved bekiendtgiøres. Slagelse den 8de April 1836. S. Fog
Den Vest-Sjællandske Avis, 1836-04-09
Fredagen den 15de April d. A., Formiddag Kl. 9, lader Madam Munck paa Haldager Mark, ved offentlig Auction bortsælge endeel Ind- og Udboe, bestaaende af Borde, Stole, Kister, Sengesteder, Sengklæder, Linned, Kakkelovne, Stueuhre, en Rulle, endeel Kiøkkentøi, Kobber, Porcellain, Brygger- og Meierieredskaber; Heste, Køer, Plouge, Harver, noget Rug, Byg og roget Flesk. Hvilket herved bekiendtgjøres. Uldmarked i Kallundborg. den 15de, 16de og 17de Junii.
Den Vest-Sjællandske Avis, 1836-04-09
Fra Holbeks Amts oekonomiske Selskab har jeg modtaget følgende Skrivelse med Anmodning at lade samme indrykke i de offentlige Tidender, som en Bekiendtgiørelse for alle Vedkommende, der maatte interessere sig for Sagen, laaledes lydende: Efter en paa Holbeks Amts bekonomiske Selskabs Vegne af dets Præsidenter indgivne allerunderdanigst Ansøgning, har det behaget Hs. Majestæt Kongen, igjennem det Kongelig danske Kancellie, at udfærdige et allerhøieste Reskript af 22de denne Maaned til Amtmanden over Holbeks Amt, hvorefter det tillader, at der i Kallundborg hvert Aar fra den 15de til den 17de Juni maa holdes et Uldmarked, Undertegnede, i Anledning af det intenderede Uldmarked, at fornævnte Selskab udvalgte Committee, tillader sig paa Grund heraf, at indbyde, saavel alle Schæfferiebesiddere i de dansk Stater, som ogsaa samtlige Eiere af hvilkesomhest større eller mindre Faarehjorder, til at benytte Uldmarkedet i Kallundborg, som et Centralpunkt for den danske Uldhandel, ligesom man ogsaa anmoder de ærede Herrer Fabrikentrepeneure og Uldhandlere behagelig at indfinde sig paa Markedet, for der ei alene at giøre fornødent Jndkiøb af Uld; men endog at meddele interessante Oplysninger og gavnlig Veiledning til Uldens muelig bedre Behandling og dens yderligere Forædling. For indeværende Aar og indtil videre, lover Kommitteen enhver Sælger frit Magazin til Ulden, under Kommitteen Laas, fra den 17de Mai til den 17de Juli, at betale Veier penge, Omkostninger ved Op- og Nedbringelsen, naar Ulden oplægges paa det nævnte Magazin, samt alle videre Omkostninger som ere forbundne med Uldens Salg, efter dens Ankomst til Kallundborg; dog herfra undtaget Kourtage og Assurance, for at sikkre de Sælgere, som søevært maatte bring Uld til Markedet fra Jylland, Fyen, Øerne eller Hertugdommene for muelige Tab af Omkostninger i det Tilfælde at Ulden ikke skulde blive solgt, at betale Fragt og Retourfragt fra og til Afskibnigstedet, ligesom den i ethvert Tilfælde betale Broepenge og Løsningsomkostninger i Kallundborg. Til Efterretning bemærker Kommitteen, at Fragten fra Aarhuus til Kallundborg i de senere Aar har været betinget til 1/2 Rbsk. pr. Pd. og fra Randers til Kallundborg 1/2 Rbsk. pr. Pd.
Den Vest-Sjællandske Avis, 1836-04-09
Det bliver en Selvfølge at da Markedet er aldeles offentligt, ere ovennævnte Tilbud kun til dem, som maatte ønske at benytte samme Det oekonomiske Selskab, som ved denne Jnstititution alene har Faareavlens Udvidelse og Uldens Farædling i de danske Stater for Øie, søger ikke uden Opoffrelse fra dets Side at opnaae denne Hensigt; men troer derhos ogsaa, trygt af kunne stole paa vedkommende danske Medborgeres Patriotism- og Lyst til at bidrage til en for Fædrenelandet saa vigtig Sags Fremme.
Den Vest-Sjællandske Avis, 1836-04-09
J Forbindelse med forestaaende Bekiendtgiørelse finder Kommitteen, for at bevirke en forønsket Eensformighed i den paa Markedet producerende Ulds Behandling, sig foranlediget til at foreslaae Dr. Uldproducenter for denne Gang ikke videre at sortere deres Uld, men blot i hver Pels at indlægge Pandelokken, Bugulden og den grovere usammenhængende Been uld, og saaledes alene at henvende deres Opmærksomhed paa Uldens meest omhyggelige Vaskning, samt paa dens fuldkomne Tørring paa Faaret inden Afklipningen foretages. Lerchenborg den 29de Marts 1836. C. Lerche. Rothe. Barner. H. C. Hellesen. Madsen. Jespersen. Hvilket saaledes herved bringes til offentlig Kundskab. Kallundborg den 5te April 1836. Cederfeld. Borgermester og Byefoged.
Den Vest-Sjællandske Avis, 1836-04-09
I Henhold til forestaaende Bekiendtgiørelse, tilbyder jeg Undertegnede, at betale Uldproducenterne et passende Forskulaf 1/2 a 3/4 af den omtrentlige Værdie af Ulden, ved dens Ankomst til Kallundborg, samt at forhandle den paa Markedet, indkassere Beløbet, omsætte fremmede Valutaer, saafremt udenlandske Kiøbere ville betale med saadanne, imod at jeg erholder 2 Procent Provision af Uldens Beløb og 4 pCt. Renter, pro Ao. af Forskuddet. Jeg indestaaer for Beløbets Betaling i rette Tid, naar je engang har antaget Kiøveren. Jøvrigt bliver det en Selvfølge at det, uagtet Sælgeren har modtaget Forskud paa Ulden, staaer ham frit for, selv at forhandle sin Uld, naar han forinden Ulden afleveres fra Magazinet, senest een Maaned efter Markedet, tilbagebetaler mig mit Forskud med Renter, samt Provision af Uldens Beløb. Kallundborg den 5te April 1836. H. C. Hellesen.
Den Vest-Sjællandske Avis, 1836-04-09
Ved Auction paa Sorøe, store Ladegaard, Løverdagen den 16de April førstkommende, om Formiddagen Kl. 10, bliver bortsolgt Ungsviin og Grise, et Partie Ærter og Kartofler, med Credit til Mikkelsdag dette Aar. Hvilket herved bekiendtgiøres. Gyldenfeldt. Sorøe den 5te April 1836. Engelske Saaeærter. Udmærkede reene og gode engelske Ærter, der kuns have været faaet en Gang her i Landet, kan erholdes paa Lyngbyegaard pr. Slagelse for 4 Rbd. Sedler pr. Tønde.
Den Vest-Sjællandske Avis, 1836-04-09
Hos Kieldermand Niels Hansen i Slagelse er et Værelse til Leie til førstkommende Flyttedag.
Den Vest-Sjællandske Avis, 1836-04-09
I Nærheden af Gisselfeld er en smukt beliggende og ved indrettet Beboelses-Leilighed, bestaaende af flere større og mindre Værelser, med tilhørende Hauge, at erholde til Lei fra 1ste Mai dette Aar, naar man derom behager at henvende sig til Forvalter Jensen i Braabye ved Gisselfeld, som paaviser Leiligheden, og med hvem det Fornødne om Leie-Vilkaarene afhandles. Med denne Beboelsesleilighed kan, om det ønskes, tillige overlades Foring og Græsning til 2 Køer, samt Jldebrændsel, efter nærmere Overeenskomst. En stor, næsten nye blaae Paraplye er enten laant ud eller forglemt et Sted her i Byen; den eller de, der maatte være i Besiddelse af samme, bedes behageligen at aflevere den eller opgive hvor den kan afhentes, til Eieren, Naalemager Ohmeyer i Slagelse.